b'\n_START_ARTICLE_\nGinnifer Goodwin\n_START_SECTION_\nOpv\xc3\xa6kst\n_START_PARAGRAPH_\nGinnifer blev f\xc3\xb8dt Jennifer Goodwin i Memphis, Tennessee, datter af Linda, Federal Express-arbejder, og Tom Goodwin, som tidligere ejede og styrede et indspilningsstudie. Goodwin \xc3\xa6ndrede sit navn fra "Jennifer" til "Ginnifer", fordi det er s\xc3\xa5dan hende og hendes familie udtaler hendes navn med deres dialekt. Goodwins lilles\xc3\xb8ster, Melissa Goodwin er en anerkendt filmanimator p\xc3\xa5 shows som det Emmy-vindende Robot Chicken, hvor Ginnifer har optr\xc3\xa5dt med sit sangtalent. _NEWLINE_Goodwin har arbejdet for North American Federation of Temple Youth og var aktiv i BBYO (en selvst\xc3\xa6ndig j\xc3\xb8disk gruppe for teenagere i high school) i Memphis, imens hun voksede op; hun holdt bar mitzvah. Efter at have dimiteret fra Lausanne Collegiate School i 1996, begyndte Goodwin p\xc3\xa5 Hanover College (med ekspertise i teater) i et \xc3\xa5r, for hun flyttede til Boston University\'s College of Fine Arts, hvor hun modtog en Bachelor of Fine Arts i skuespil, med \xc3\xa6re, i 2001._NEWLINE_Goodwin dannede par med skuespilleren Chris Klein i to \xc3\xa5r, indtil de slog op i december 2008. I december 2010 blev Goodwin forlovet med skuespilleren Joey Kern, men allerede i maj 2011 gik parret fra hinanden igen. I 2014 blev hun gift med skuespilleren Josh Dallas._NEWLINE_Den 4. februar 2009, i et afsnit af Late Night with Conan O\'Brien, fortalte Goodwin, at hun for nylig blev vegetar.\n_START_SECTION_\nKarriere\n_START_PARAGRAPH_\nGoodwin havde sine f\xc3\xb8rste roller i den popul\xc3\xa6re tv-serie Law & Order og Ed, f\xc3\xb8r hun medvirkede i tv-filmen Porn \'n\' Chicken. Hun havde efterf\xc3\xb8lgende mindre roller i filmene Mona Lisa Smile, Win a Date with Tad Hamilton!, Walk the Line, hvor hun portr\xc3\xa6tterede Vivian Liberto, Johnny Cashs f\xc3\xb8rste kone, og Birds of America. Hun har ogs\xc3\xa5 spillet Dori Dumchovic, i den sorte humor-film, Love Comes to the Executioner. Goodwin spiller i \xc3\xb8jeblikketligt hovedrollen som Margene Heffman, den tredje kone i den polygamiske familie i tv-serien Big Love. _NEWLINE_Goodwin medvirkede som delvis hovedrolle, Gigi Haim, i den stjernesp\xc3\xa6kket romantiske komedie Han er bare ikke vild med dig, som blev udgivet i februar 2009. I april 2009 begyndte hun med optagelserne til filmen Ramona and Beezus (spillende Ramonas yndlingsperson, tante Bea) sammen med John Corbett, Bridget Moynahan og Selena Gomez._NEWLINE_I 2008 honorede MaxMara Goodwin med en "Face of the Future"-pris, en pris, der indeb\xc3\xa6rer anerkendelse og h\xc3\xa5b om en kommende karriere. Goodwin var ogs\xc3\xa5 en af kendisserne til Gap\'s Fall 2008 reklame.'